Hektar

As oda dea **Hektar** bzw. *de* **Hektare** (schweizarisch) is a Moßeihheit vo da Fläch mid'm Eihheitnzeichn ha. Se is voa oim in da Land- und Forstwiatschoft vabroat und entspricht ana Fläch vo 10.000 m², oiso beispiuisweis oam quadratischn Fejd mid da Seitnläng 100 Meta.

## Gschicht

As Wort *Hektar* is aus'm Franzesischn entlehnt und beruaht af griachisch: *hekt(o)* (fia ‚hundad‘) und franzesisch *are* (aus lateinisch: „ārea“), bedeit dohea: 100&nbsp;Ar.

1879 is *da Hektar* vom CIPM (Comité International des Poids et Mesures) in sei Empfehlunga afgnumma worn. Scho dovoa woa *as Hektar* Bstondtei vo da Moß- und Gwichtsoadnung vom Noaddeitschn Bund vo 1868. Om 1. Jenna 1872 is se in gonz Deitschland in Kroft tretn.

Seit'm spadn 19.&nbsp;Joarhundad hom im Deitschn Reich oam Hektar exakt via Morgen, dea is desweng zua Obgrenzung vo traditionejn Moßn aa Viatlhektar (vha) gnennt worn.

## Umrechnunga

Oa Hektar entspricht 10.000&nbsp;Quadratmeta oda aa 100&nbsp;Ar oda oam Quadrathektometa. Oa Quadrat mid'm Flächninhoit 1&nbsp;Hektar hod oa Seitnläng vo 100&nbsp;Meta (1&nbsp;Hektometa). Oa Hektar entspricht dohea oam Quadrathektometa (hm²).

: **1&nbsp;[[km²]]** = 100&nbsp;ha = 10.000 a = 1.000.000 m²
: 0,01&nbsp;km² = **1&nbsp;ha** = 100&nbsp;a = 10.000&nbsp;m²
: 0,0001 km² = 0,01 ha = **1 a** = 100 m²
: 0,000001 km² = 0,0001 ha = 0,01 a = **1 m²**

## Vawendung

### Gsetzliche Eihheit

Zwoar gheat's Flächnmoß *Hektar* ned zum Internationoin Eihheitnsystem (SI), es is jedoch zua Bnutzung mid diesm zuaglossn. Da Hektar is in Deitschland und Östareich und ois *Hektare* in da Schweiz a gsetzliche Eihheit, jedoch eihgschränkt af de Ongob vo da Fläch vo Grund- und Fluastickn. Noch da EWG-Richtlinie 80/181/EWG is „Hektar“ ledigli a bsondara Nama fia's Hundadfoche vom Ar, buidt aus'm Voasotz *Hekto* fia *100* und'm Eiheitnnama Ar.

### Vawendung mid SI-Voasätz

De deitsche Eihheitnvaordnung siagt Ar (Eihheitnzeichn:&nbsp;a) und Hektar (Eihheitnzeichn:&nbsp;ha) ois eignständige Eihheitn und losst fia beide de Vawendung vo SI-Voasätzn zua. Somid san in Deitschland Buidunga wia Hektoar (ha) und z.&nbsp;B. Zentihektar (cha) legoi, owa unuibli. Am Eihheitnzeichn ha is ned oz'seng, ob domid *Hektar* oda *Hektoar* gmoant is, wos jedoch koan Untaschied mocht, do in beidn Fäjn 10.000&nbsp;m² gschriem wean.

### Hektareatrog

In da Landwiatschoft werd haifig mid'm Begriff Hektareatrog g'oabat, gmoant is domid de vo da Fläch vo oam Hektar geerntte Menge vom Ernteguat (beispuisweis Droad oda Wein).

## Weitane (Ned-SI-)Flächneihheitn im gleichn Greßnbereich

* Ar: 1&nbsp;a = 0,01&nbsp;ha
* Acre: 1&nbsp;Acre = 0,40468564224&nbsp;ha
* Joch: zwischn 33 und 58 Ar; 3300 bis 5800 m²
* Morgen: zwischn 0,1906 und 1,178&nbsp;ha, meist zwischn 0,3 und 0,4&nbsp;ha, spada zu 0,25&nbsp;ha
* Dogweak: Grechnt noch bayerischn Dogweak (3407,27&nbsp;m²) entspricht oa Hektar ugfeah 3 Dogweak.
* Bliabta Vagleichsmoßstob fia'n Hektar, is a Fuaßboifejd, des meist olladings kloana ausfoit:
** halfigsts Moß fia Fuaßbaoifejda: 68&nbsp;Meta moi 105&nbsp;Meta = 0,714&nbsp;ha,
** Minimum laut Reglweak: 45&nbsp;Meta moi 90&nbsp;Meta = 0,405&nbsp;ha,
** Maximum laut Reglweak: 90&nbsp;Meta moi 120&nbsp;Meta = 1,080&nbsp;ha.

## Schau aa

* Greßnoadnung (Fläch)

## Im Netz

## Beleg